Izziņa par atzinumos sniegtajiem iebildumiem

|  |
| --- |
| Ministru kabineta noteikumu projektam “Grozījumi Ministru kabineta 2007.gada 19.jūnija noteikumos Nr.404 “Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas”” (VSS-229) |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums: | 2021. gada 21. aprīlis |
|  |  |
| Saskaņošanas dalībnieki | Finanšu ministrija, Tieslietu ministrija, Valsts kanceleja, biedrība “Latvijas Darba devēju konfederācija” |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrija, Valsts kanceleja |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | **Noteikumu projekta 6. punkta noteikumu 48. punkts:**  “48. Par pamatojumu tam, vai no papīra, kartona, koksnes, metāla folijas, plastmasas (polimēra), tai skaitā bioplastmasas, kā arī no diviem vai vairākiem dažādu materiālu slāņu izgatavotie un mazumtirdzniecībā realizējamie vai sabiedriskajā ēdināšanā izmantojamie trauki (tai skaitā ēdiena trauki ar vāciņu vai bez tā, šķīvji, bļodas, krūzes, tasītes, glāzes, kokteiļu salmiņi, naži, dakšiņas, karotes, spraudiņi, dzērienu maisamkociņi), ir vienreiz vai daudzkārt lietojami, izmanto informāciju, kas iekļauta to iegādes līgumos vai pavaddokumentos vai norādīta uz to iepakojuma. Ja nodokļa maksātājs nevar dokumentāri pamatot, ka trauki ir daudzkārt lietojami, nodoklis jāmaksā kā par vienreiz lietojamiem traukiem saskaņā ar likuma 24. pantu un 7. pielikumu.”. | **Tieslietu ministrijas 06.04.2021. 1. iebildums:**  1. Projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktā ir norādīts, ka Vides aizsardzības un reģionālās attīstības ministrija izstrādā likumprojektu "Plastmasu saturošu izstrādājumu likums", kas izsludināts 2020. gada 5. novembra Valsts sekretāru sanāksmē (VSS-948), (turpmāk – likumprojekts), lai nodrošinātu Eiropas Parlamenta un Padomes 2019. gada 5. jūnija direktīvas (ES) 2019/904 par konkrētu plastmasas izstrādājumu ietekmes uz vidi samazināšanu prasību pārņemšanu Latvijas Republikas normatīvajos aktos. Likumprojekta prasības ir attiecināmas uz konkrētiem plastmasu saturošiem izstrādājumiem, tai skaitā uz vienreiz lietojamiem galda traukiem un piederumiem. Ministru kabineta 2007. gada 19. jūnija noteikumu Nr. 404 "Kārtība, kādā aprēķina un maksā dabas resursu nodokli, izsniedz dabas resursu lietošanas atļauju un auditē apsaimniekošanas sistēmas" (turpmāk – noteikumi) 48. punktā ir uzskaitīti vienreiz lietojamie galda trauki un piederumi, kuru sarakstu ir nepieciešams aktualizēt, papildinot ar ēdiena traukiem un maisāmkociņiem.  Vēršam uzmanību uz to, ka likumprojekts nav iesniegts Saeimā. Līdz ar to projekta 6. punktā paredzētajā noteikumu 48. punktā ietvertais regulējums, kas izstrādāts atbilstoši likumprojektā paredzētajam regulējumam, nevar stāties spēkā pirms nav pieņemts attiecīgais likumprojekts. Norādām, ka attiecīgajam likumprojekta regulējumam un attiecīgajam regulējumam noteikumos būtu jāstājas spēkā vienlaikus, bet ne no projektā paredzētā regulējuma, ne no projekta sākotnējās *(ex-ante)* ietekmes novērtējuma ziņojumā (turpmāk – anotācija) ietvertās informācijas tas neizriet. Ievērojot minēto, lūdzam izvērtēt projektā noteikto un precizēt to, kā arī papildināt anotāciju ar atbilstošu skaidrojumu.  Papildus vēršam uzmanību uz to, ka saskaņā ar Valsts iestāžu juridisko dienestu 2010. gada 12. marta sanāksmes protokollēmuma "Par grozījumiem Ministru kabineta 2009. gada 7. aprīļa noteikumos Nr. 300 "Ministru kabineta kārtības rullis" (Ministru kabineta 2010. gada 23. februāra noteikumi Nr. 170)" (prot. Nr. 2 1. §) 8. punktā noteikto ir atbalstāma Ministru kabineta noteikumu projektu izsludināšana Valsts sekretāru sanāksmē, kad likumprojekts Saeimā izskatīts otrajā lasījumā, kā arī šādi Ministru kabineta noteikumu projekti var tikt izskatīti Ministru kabinetā, kad likumprojekts pieņemts Saeimā. Ievērojot minēto, projekta 6. punktā paredzētā grozījuma noteikumu 48. punktā turpmāka saskaņošana ir veicama, kad likumprojekts būs pieņemts otrajā lasījumā, lai varētu izvērtēt projekta 6. punktā paredzētā grozījuma noteikumu 48. punktā atbilstību likumprojektam. | **Ņemts vērā.** | **Netiek iekļauti grozījumi, kas paredzēti likumprojekta "Plastmasu saturošu izstrādājumu likums" ietvaros.** |
|  | **Noteikumu projekta 6. punkta noteikumu 48. punkts:**  “48. Par pamatojumu tam, vai no papīra, kartona, koksnes, metāla folijas, plastmasas (polimēra), tai skaitā bioplastmasas, kā arī no diviem vai vairākiem dažādu materiālu slāņu izgatavotie un mazumtirdzniecībā realizējamie vai sabiedriskajā ēdināšanā izmantojamie trauki (tai skaitā ēdiena trauki ar vāciņu vai bez tā, šķīvji, bļodas, krūzes, tasītes, glāzes, kokteiļu salmiņi, naži, dakšiņas, karotes, spraudiņi, dzērienu maisamkociņi), ir vienreiz vai daudzkārt lietojami, izmanto informāciju, kas iekļauta to iegādes līgumos vai pavaddokumentos vai norādīta uz to iepakojuma. Ja nodokļa maksātājs nevar dokumentāri pamatot, ka trauki ir daudzkārt lietojami, nodoklis jāmaksā kā par vienreiz lietojamiem traukiem saskaņā ar likuma 24. pantu un 7. pielikumu.”.  **Noteikumu projekta 8. punkta noteikumu**  **57.3. apakšpunkts:**  “57.3. vienreiz lietojamiem traukiem no papīra, kartona vai to kompozītu (ar plastmasu (polimēru) vai metālu) un koksnes – par 15 % uz vienreiz lietojamo trauku vienību.”. | **Tieslietu ministrijas 06.04.2021. 2. iebildums:**  2. Anotācijas I sadaļas 2. punktā ir norādīts, ka nepieciešams precizēt noteikumu 48. punktu un 57.3. apakšpunktu atbilstoši Iepakojuma likuma 1. panta 13. punktā minētajam terminam "kompozīta iepakojums". Savukārt ne projekta 6. punktā paredzētajā noteikumu 48. punktā, ne projekta 8. punktā paredzētajā noteikumu 57.3. apakšpunktā nav lietots termins "kompozīta iepakojums". Ievērojot minēto, lūdzam precizēt projekta 6. punktā paredzētajā noteikumu 48. punktā un projekta 8. punktā paredzētajā noteikumu 57.3. apakšpunktā ietverto regulējumu vai papildināt anotācijas I sadaļas 2. punktu ar atbilstošu skaidrojumu. | **Ņemts vērā.** | **Netiek iekļauti grozījumi, kas attiecas uz kompozīta iepakojumu.** |
|  | **Noteikumu projekta 9. punkta noteikumu**  **89.1punkts:**  “89.1Nodokli par likuma 4. panta pirmās daļas 10. punktā noteiktajām uguņošanas ierīcēm nodokļa maksātājs aprēķina, pamatojoties uz šo ierīču iegādes vērtību, kas norādīta attiecīgajā nodokļa aprēķinus pamatojošajā attaisnojuma dokumentā. Nodokļa samaksu veic par iepriekšējā ceturksnī Latvijas Republikā realizētām vai savas saimnieciskās darbības nodrošināšanai izmantotām uguņošanas ierīcēm līdz ceturksnim sekojošā mēneša divdesmitajam datumam.”. | **Tieslietu ministrijas 06.04.2021. 3. iebildums:**  3. Lūdzam papildināt anotācijas I sadaļas 2. punktu ar skaidrojumu par projekta 9. punktā paredzētajā noteikumu 89.1 punktā ietverto regulējumu. | **Ņemts vērā.**  Atbilstoši Dabas resursu nodokļa likuma 3. panta pirmās daļas 2. punkta “a” un “d” apakšpunktam dabas resursu nodokli maksā persona, kura pirmā Latvijas Republikas teritorijā realizē vai savas saimnieciskās darbības nodrošināšanai izmanto uguņošanas ierīces. | **Lūdzu skatīt precizēto anotāciju.** |
|  | **Anotācijas I. sadaļa.** | **Valsts kancelejas 06.04.2021. 1. iebildums:**  1) Aicinām papildināt anotācijas I sadaļas 2. punktu ar detalizētāku skaidrojumu par noteikumu projektā paredzēto risinājumu (anotācijas 3.-4.lpp.) būtību un pamatojumu, kas ļautu izprast veicamo grozījumu saturu un apliecinātu to, ka plānotās izmaiņas tiešām ļaus sasniegt izvirzīto mērķi; | **Ņemts vērā.** | **Lūdzu skatīt precizēto anotācijas I. sadaļu.** |
|  | **Anotācijas II. sadaļa.** | **Valsts kancelejas 06.04.2021. 2. iebildums:**  2) Lūdzam papildināt arī anotācijas II sadaļas 2. punktu, sniedzot detalizētāku aprakstu par paredzēto grozījumu ietekmi uz administratīvā sloga izmaiņām visām mērķgrupām; | **Ņemts vērā.**  Grozījumi ir saistīti ar terminoloģijas salāgošanu, saskaņotību ar citiem normatīvajiem aktiem vai tiesību normas interpretējuma precizēšanu, nemainot sabiedrības mērķgrupām pienākumus. | **Lūdzu skatīt precizēto anotācijas II. sadaļu.** |
|  | **Anotācijas II. sadaļa.** | **Valsts kancelejas 06.04.2021. 3. iebildums:**  3) Lūdzam atkārtoti izvērtēt, vai II sadaļas 3. un 4. punkti nav papildināmi ar administratīvo un atbilstības izmaksu aprēķiniem, ņemot vērā, ka projekts citā starpā paredz atteikšanos no dabas resursu nodokļa maksātāju ikgadēji sniedzamajām atskaitēm. | **Ņemts vērā.**  Vēršam uzmanību, ka noteikumu projekts neparedz atteikšanos no dabas resursu nodokļa maksātāju ikgadēji sniedzamajām atskaitēm. | **Lūdzu skatīt precizēto anotācijas II. sadaļu.** |

Atbildīgā amatpersona:

Kristīne Gāga

Vides aizsardzības un reģionālās attīstības ministrijas

Vides aizsardzības departamenta

Vides kvalitātes un atkritumu apsaimniekošanas nodaļas

vecākā eksperte

Tālrunis: 67026518

e-pasts: [Kristine.Gaga@varam.gov.lv](mailto:Kristine.Gaga@varam.gov.lv)